stanford-oval/wikipedia huggingface dataset:
האלגוריתם ההונגרי
הבעיה הבסיסית > דוגמה

בדוגמה פשוטה זו ישנם שלושה אחים: אפרים, מאיר וישראל. אחד מהם צריך לנקות את חדר השינה, שני לטאטא את החצר ושלישי לשטוף את החלונות. כל אחד מהם דורש תשלום שונה עבור כל משימה. המטרה היא למצוא את השיבוץ שייתן את העלות הנמוכה ביותר לביצוע שלוש המשימות. את הבעיה ניתן לייצג במטריצה של עלויות העובדים לביצוע המשימות:
|  | לנקות חדר | לטאטא חצר | לשטוף חלונות |
| --- | --- | --- | --- |
| אפרים | 2 | 3 | 3 |
| מאיר | 3 | 2 | 3 |
| ישראל | 3 | 3 | 2 |
יישום האלגוריתם ההונגרי על המטריצה ייתן את העלות המינימלית שהיא 6, עלות זו מושגת על ידי שיבוצו של אפרים לניקוי החדר, של מאיר לטאטוא החצר ושל ישראל לשטיפת החלונות.
ישנן שתי דרכים לנסח את הבעיה: כמטריצה וכגרף דו-צדדי (bipartite graph).
הבעיה הבסיסית > ניסוח כמטריצה

בניסוח כמטריצה אנו מקבלים מטריצת  n\times n לא שלילית, כאשר האלמנט בשורה  i ועמודה  j מייצג את עלות הקצאת משימה  j לעובד  i. המטרה היא לשבץ את העובדים למשימות כשלכל משימה משובץ עובד אחד וכל עובד משובץ למשימה אחת, כך שהעלות הכוללת של ביצוע כלל המשימות היא מינימלית. אם המטרה היא למצוא את המשימה שמניבה את העלות המקסימלית, ניתן לעדכן את המטריצה כדי להתאים אותה להגדרה זו על ידי החלפת כל עלות בכל תא עם העלות המקסימלית מכלל התאים פחות העלות בתא.
הבעיה הבסיסית > ניסוח כגרף דו-צדדי

קל לתאר את האלגוריתם גם באמצעות ניסוח הבעיה כגרף. נגדיר גרף דו-צדדי שלם בו כל קודקוד בקבוצה הראשונה מחובר לקודקוד בקבוצה השנייה  G=\left(S,T;E\right) עם  n קודקודי עובדים  (S) ו- n קודקודי עבודות  (T). לכל קשת בקבוצת הקשתות  (E) ישנה עלות לא שלילית של  c(i,j). אנחנו רוצים למצוא שידוך עם עלות כוללת מינימלית.
האלגוריתם לפתרון הניסוח כמטריצה

נתונה מטריצה של  n עובדים ומשימות המכילה את העלויות לשיבוץ עובד למשימה. שלבי האלגוריתם הם:
הפחיתו את האלמנט המינימלי בכל שורה מהאלמנטים האחרים בשורה. התאים שבהם יש 0 מייצגים שיבוץ פוטנציאלי. נסו למצוא באמצעות האפסים שיבוץ חד-חד ערכי של עובדים למשימות. אם ישנו שיבוץ חד-חד ערכי, זהו השיבוץ האופטימלי. אם לא, המשיכו ל-2.
הפחיתו את האלמנט המינימלי בכל עמודה מהאלמנטים האחרים בעמודה. נסו למצוא באמצעות האפסים שיבוץ חד-חד ערכי של עובדים למשימות. אם ישנו שיבוץ חד-חד ערכי, זהו השיבוץ האופטימלי. אם לא, המשיכו ל-3.
העבירו מספר קווים מינימלי (האלגוריתם למציאת מספר הקווים המינימלי מופיע בהמשך) על האפסים. את האלמנט המינימלי שלא מכוסה, הוסיפו לצמתי קווים והחסירו מהלא מכוסים. נסו למצוא באמצעות האפסים שיבוץ חד-חד ערכי של עובדים למשימות. אם ישנו שיבוץ חד-חד ערכי, זהו השיבוץ האופטימלי. אם לא, חזרו על 3 עד למציאת שיבוץ אופטימלי.
האלגוריתם לפתרון הניסוח כמטריצה > אלגוריתם למציאת מספר קווים מינימלי לכיסוי האפסים

סמנו את השורות שללא שיבוץ.
סמנו את העמודות שלהן אפסים בשורות מסומנות.
סמנו את השורות עם שיבוץ בעמודות מסומנות.
חזרו על שלבים 2–3 עד שאין שינוי.
כסו בקווים את העמודות המסומנות ואת השורות הלא מסומנות.
האלגוריתם לפתרון הניסוח כמטריצה > דוגמה

נתונה מטריצת עלויות שיבוץ של 4 עובדים (j1, j2, j3, j4) ל-4 משימות (m1, m2, m3, m4).
|  | m1 | m2 | m3 | m4 |
| --- | --- | --- | --- | --- |
| j1 | 82 | 83 | 69 | 92 |
| j2 | 77 | 37 | 49 | 92 |
| j3 | 11 | 69 | 5 | 86 |
| j4 | 8 | 9 | 98 | 23 |
מצאו את השיבוץ שיביא את סך העלויות למינימום.
האלגוריתם לפתרון הניסוח כמטריצה > דוגמה > שלב 1: הפחתת האלמנט המינימלי מכל שורה

|  | m1 | m2 | m3 | m4 |
| --- | --- | --- | --- | --- |
| j1 | 13 | 14 | 0 | 23 |
| j2 | 40 | 0 | 12 | 55 |
| j3 | 6 | 64 | 0 | 81 |
| j4 | 0 | 1 | 90 | 15 |
אין שיבוץ חד-חד ערכי (למשימה 3 משובצים שני עובדים ואין שיבוץ למשימה 4)
האלגוריתם לפתרון הניסוח כמטריצה > דוגמה > שלב 2: הפחתת האלמנט המינימלי מכל עמודה

|  | m1 | m2 | m3 | m4 |
| --- | --- | --- | --- | --- |
| j1 | 13 | 14 | 0 | 8 |
| j2 | 40 | 0 | 12 | 40 |
| j3 | 6 | 64 | 0 | 66 |
| j4 | 0 | 1 | 90 | 0 |
אין שיבוץ חד-חד ערכי (עובדים 1 ו-3 משובצים לאותה משימה ללא אפשרות אחרת)
האלגוריתם לפתרון הניסוח כמטריצה > דוגמה > שלב 3: העברת מספר קווים מינימלי לכיסוי האפסים > שלב 3.1: סימון השורות שללא שיבוץ

|  | m1 | m2 | m3 | m4 |
| --- | --- | --- | --- | --- |
| j1 | 13 | 14 | 0 | 8 |
| j2 | 40 | 0 | 12 | 40 |
| *j3 | 6 | 64 | 0 | 66 |
| j4 | 0 | 1 | 90 | 0 |
האלגוריתם לפתרון הניסוח כמטריצה > דוגמה > שלב 3: העברת מספר קווים מינימלי לכיסוי האפסים > שלב 3.2: סימון עמודות שלהן אפסים בשורות מסומנות

|  | m1 | m2 | *m3 | m4 |
| --- | --- | --- | --- | --- |
| j1 | 13 | 14 | 0 | 8 |
| j2 | 40 | 0 | 12 | 40 |
| *j3 | 6 | 64 | 0 | 66 |
| j4 | 0 | 1 | 90 | 0 |
האלגוריתם לפתרון הניסוח כמטריצה > דוגמה > שלב 3: העברת מספר קווים מינימלי לכיסוי האפסים > שלב 3.3: סימון שורות עם שיבוץ בעמודות מסומנות

|  | m1 | m2 | *m3 | m4 |
| --- | --- | --- | --- | --- |
| *j1 | 13 | 14 | 0 | 8 |
| j2 | 40 | 0 | 12 | 40 |
| *j3 | 6 | 64 | 0 | 66 |
| j4 | 0 | 1 | 90 | 0 |
האלגוריתם לפתרון הניסוח כמטריצה > דוגמה > שלב 3: העברת מספר קווים מינימלי לכיסוי האפסים > שלב 3.4: חזרה על שלבים 2–3 עד שאין שינוי

אין יותר עמודות שלהן אפסים בשורות מסומנות.
האלגוריתם לפתרון הניסוח כמטריצה > דוגמה > שלב 3: העברת מספר קווים מינימלי לכיסוי האפסים > שלב 3.5: העברת קווים על העמודות המסומנות והשורות הלא מסומנות

נסמן את המחיקות בצהוב.
|  | m1 | m2 | *m3 | m4 |
| --- | --- | --- | --- | --- |
| *j1 | 13 | 14 | 0 | 8 |
| j2 | 40 | 0 | 12 | 40 |
| *j3 | 6 | 64 | 0 | 66 |
| j4 | 0 | 1 | 90 | 0 |
את האלמנט המינימלי שלא מכוסה (6), מוסיפים לצמתים ומחסירים מהלא מכוסים:
|  | m1 | m2 | m3 | m4 |
| --- | --- | --- | --- | --- |
| j1 | 7 | 8 | 0 | 2 |
| j2 | 40 | 0 | 18 | 40 |
| j3 | 0 | 58 | 0 | 60 |
| j4 | 0 | 1 | 96 | 0 |
כעת ישנו שיבוץ חד-חד ערכי ולכן אין צורך לחזור על שלב 3. השיבוץ והעלויות (מהמטריצה ההתחלתית):
את j1 נשבץ ל-m3 בעלות של 69
את j2 נשבץ ל-m2 בעלות של 37
את j3 נשבץ ל-m1 בעלות של 11
את j4 נשבץ ל-m4 בעלות של 23
סך העלות: 140
הערות שוליים

↑  H. W. Kuhn, The Hungarian method for the assignment problem, Naval Research Logistics 52, 2005-2, עמ' 7–21 doi: 10.1002/nav.20053
↑  H. W. Kuhn, Variants of the hungarian method for assignment problems, Naval Research Logistics Quarterly 3, 1956-12, עמ' 253–258 doi: 10.1002/nav.3800030404
↑  James Munkres, Algorithms for the Assignment and Transportation Problems, Journal of the Society for Industrial and Applied Mathematics 5, 1957-3, עמ' 32–38 doi: 10.1137/0105003
↑  Jacobi's bound, www.lix.polytechnique.fr
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "האלגוריתם ההונגרי".
ה'תקכ"ט

ה'תקכ"ט (5,529) ובקיצור תקכ"ט – היא שנה עברית  אשר החלה ביום א' בתשרי, אור ל-12 בספטמבר 1768, והסתיימה ביום כ"ט באלול, 1 באוקטובר 1769.
המולד של תשרי חל ביום ראשון, 23 שעות ו-1040 חלקים. לפיכך זו שנה מסוג בשז. היא מעוברת, ואורכה 385 ימים.
זו שנה שישית לשמיטה, ושנת 19 במחזור העיבור ה-292. תקופת ניסן שבשנה זו היא תחילת שנת 13 (סימנה יגלהא) במחזור השמש ה-198.
שנה זו היא שנת 1,700 לחורבן הבית, ושנת 2,080 לשטרות.
נפטרו

רבי דוד אַלְטְשוּלֶר מפראג, מחכמי יהדות אשכנז ופולין, מחבר פירוש ה"מצודות" לנביאים וכתובים.
יא תשרי - רבי אברהם אביש מפרנקפורט, מרא דאתרא ואב"ד בליסא ובפרנקפורט, התפרסם בפרשת הגט מקליווא.
ל' בניסן – רבי נתנאל וייל, ראש ישיבה בפראג, רב בקרלסרוהה שבגרמניה ומחבר קרבן נתנאל על הרא"ש.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הולדן ברוהאם

| --- | --- |

Holden Brougham
 מאפיינים כלליים
 יצרן:  ג'נרל מוטורס-הולדן (General Motor Holden)
 שנות ייצור:  1968–1971
 הרכבה:  אוסטרליה אוסטרליה
 מודל קודם:  Pontiac Parisienne (אנ')
 מודל אחריו:  Statesman (automobile) (אנ')
 חברת אם:  ג'נרל מוטורס
 סיווג:  מכונית סלון
 מרכב:  Front-engine, rear-wheel-drive layout (אנ')
 אורך:  4,880 מ"מ
 רוחב:  1,814 מ"מ
 גובה:  1,422 מ"מ
 משקל:  1,405-1,473 ק"ג
 בסיס גלגלים:  2,819 מ"מ
 מפרט טכני
 מנוע:  6 צילינדרים, 4,093 סמ"ק (מנוע "Chevrolet 250")  V8 צילינדרים, 5,025 סמ"ק, המפיק 213 כ"ס (מנוע "Chevrolet 307 V8")  V8 צילינדרים, 5,042 סמ"ק (מנוע ג'נרל מוטורס שיוצר באוסטרליה מסוג "Holden V8 engine" (אנ'))
 הילוכים:  תמסורת אוטומטית - 2 מהירויות תוצרת ג'נרל מוטורס מסוג "Powerglide" (אנ')  תמסורת אוטומטית - 3 מהירויות תוצרת ג'נרל מוטורס מסוג "" (אנ') (הורכב בדגמי "הולדן ברוהאם" ממאי 1970)
 מהירות מרבית:  184 קמ"ש (מנוע V8 צילינדרים, 5,025 סמ"ק)
הולדן ברוהאם (באנגלית: Holden Brougham) היא מכונית סלון, 4 דלתות, מתוצרת יצרנית הרכב האוסטרלית ג'נרל מוטורס-הולדן (General Motor Holden)(שם מלא: General Motors-Holden), חברת בת של קונצרן הרכב האמריקאי ג'נרל מוטורס, אשר יוצרה בין השנים 1968–1971.
דגמים

"HK" - יוצר מיולי 1968 - יוני 1969
"HT" - יוצר מיוני 1969 - יולי 1970
"HG" - יוצר מיולי 1970 עד יוני 1971
מאפיינים

4 דלתות
מנוע בנזין
מנוע הנעה אחורית
תאוצה בין 0-97 קמ"ש היא 10.3 שניות (מנוע V8 צילינדרים, 5,025 סמ"ק, דגם "HK")
שברולט קונסטנטיה (סדרה ראשונה, בין השנים 1969-1971) אשר יוצרה בדרום אפריקה על ידי חטיבת שברולט, חברת בת של ג'נרל מוטורס התבססה על דגם "הולדן ברוהאם"
תמונות

"הולדן ברוהאם" דגם "HK"
"הולדן ברוהאם" דגם "HK"
"הולדן ברוהאם" דגם "HT"
"הולדן ברוהאם" דגם "HT"
"הולדן ברוהאם" דגם "HT"
"הולדן ברוהאם" דגם "HT", שנת 1969
"הולדן ברוהאם" דגם "HT", שנת 1970
"הולדן ברוהאם", שנת 1970
"הולדן ברוהאם" דגם "HG"
"הולדן ברוהאם" דגם "HG"
ראו גם

הולדן אפיג'י
הולדן קופה 60
הולדן FJ
הולדן FE
הולדן HX
הולדן HZ
הולדן אפולו
הערות שוליים

↑  Darwin, Norm (1983). The History of Holden Since 1917. Newstead, Victoria: E.L. Ford. ISBN 0-9592287-0-5
↑  Terry Bebbington, Michel A. Malik: 45 Years of Holden. Australian Publishing and Printing Company, Sydney NSW 1994, ISBN 0-947216-31-6.
↑  "הולדן ברוהאם" - מפרט
↑  "הולדן ברוהאם"  דגם "hk", שנת 1968 - מפרט טכני
↑  "הולדן ברוהאם" דגם "HT"
↑  "הולדן ברוהאם"
↑  "הולדן ברוהאם" - תמונות
ה'רכ"ג

ה'רכ"ג (5,223) ובקיצור רכ"ג – היא שנה עברית  אשר החלה ביום א' בתשרי, אור ל-26 באוגוסט 1462 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 1463.
המולד של תשרי חל ביום רביעי, 16 שעות ו-855 חלקים. לפיכך זו שנה מסוג השג. היא מעוברת, ואורכה 385 ימים.
זו שנה ראשונה לשמיטה, ושנת 17 במחזור העיבור ה-275. תקופת ניסן שבשנה זו היא תחילת שנת 15 (סימנה טויזא) במחזור השמש ה-187.
שנה זו היא שנת 1,394 לחורבן הבית, ושנת 1,774 לשטרות.
לפי דברי רוב הראשונים שנה זו היא שנת היובל.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
הערות שוליים

↑  ראו למשל בעל המאור עבודה זרה ט:
היסטוריה של עם ישראל
הולדן אפיג'י

| --- | --- |

Holden Efijy
 מאפיינים כלליים
 יצרן:  GM הולדן בע"מ
 שנות ייצור:  2005 (מכונית קונספט)
 הרכבה:  אוסטרליה אוסטרליה
 חברת אם:  ג'נרל מוטורס
 אורך:  5,160 מ"מ
 רוחב:  2,200 מ"מ
 מפרט טכני
 מנוע:  V8 צילינדרים, 5,970 סמ"ק המפיק 644 כ"ס ב-6.500 סל"ד (מנוע "Chevrolet Corvette ")
 קשר:  שברולט קורבט
הולדן אפיג'י (באנגלית: Holden Efijy) היא מכונית קונספט בסגנון רטרו, בתצורת קוּפֶּה (Coupé), אשר הוצגה על ידי יצרנית המכוניות האוסטרלית GM הולדן בע"מ חברת בת של קונצרן ג'נרל מוטורס האמריקאית, בתערוכת המכוניות הבינלאומיות שנערכה באוסטרליה בשנת 2005.
דגם ה"הולדן אפיג'י" התבסס על דגם ה"Holden FJ" אשר יוצר באוסטרליה בין השנים 1953–1956.
מאפיינים

2 דלתות
מנוע שברולט קורבט
מערכת התאורה - בטכנולוגית LED
תמונות

הולדן אפיג'י
הולדן אפיג'י  - מבט לתא הנהג
הולדן אפיג'י
הולדן אפיג'י
הולדן אפיג'י
הולדן אפיג'י
דגם "Holden FJ" (יוצר בין השנים 1953-1956) עליו התבסס דגם "הולדן אפיג'י"
ראו גם

הולדן קופה 60
לקריאה נוספת

הולדן אפיג'י (hotrod.com/articles/hdrp-0604-holden-efijy-concept-car)
הערות שוליים

↑  הולדן אפיג'יcaranddriver.com/features/holden-efijy-concept-feature
↑  הולדן אפיג'י בתערוכת המכוניות הבינלאומית באוסטרליהcaranddriver.com/news
↑  הולדן אפיג'י netcarshow.com/holden
הונשו

| --- | --- |

 נתונים גאוגרפיים
 מיקום:  ים יפן, האוקיינוס השקט, הים הפנימי סטו 
 קואורדינטות:  36°N 138°E﻿ / ﻿36°N 138°E﻿ / 36; 138
 ארכיפלג:  איי יפן
 שטח:  227,414 קמ"ר
 אורך:  1300 ק"מ
 רוחב:  230 ק"מ
 היקף החוף:  10,084 ק"מ
 גובה מרבי:  הר פוג'י: 3,776 מטר
 נתונים מדיניים
 מדינה:  יפן יפן
 אוכלוסייה:  104,000,000 (2010)
 עיר ראשית:  טוקיו
  (למפת אסיה מוגדלת) הונשו(למפת אסיה רגילה) הונשו
 
הוֹנְשוּ (ביפנית: ‏本州קובץ:Ja-Honshu.ogg‏Ⓘ‏) הוא האי הגדול ביותר באיי יפן, האי השביעי בגודלו בעולם והשני המאוכלס ביותר (אחרי ג'אווה).
הונשו שוכן בין האי הוקאידו הנמצא מעבר למצר צוגרו שבצפונו, והאיים שיקוקו וקיושו הדרומיים לו. אורכו כ-1300 קילומטר ורוחבו נע בין 50 ל-230 קילומטר. שטחו הכולל הוא כ-230,500 קילומטר רבוע (יותר מהאי הבריטי), המהווים כ-60% משטח יפן כולה.
הונשו הוא הררי וגעשי, ורעידות אדמה תכופות פוקדות אותו. הפסגה הגבוהה בו היא הר פוג'י המתנשא לגובה 3,776 מטר. נהרות רבים זורמים בו ובהם נהר שינאנו, הארוך בנהרות יפן.
נכון ל-2005 אוכלוסיית האי מנתה כ-103,000,000 נפש, המרוכזים בעיקר במישור קאנטו וסביב טוקיו ויוקוהמה. ערים חשובות אחרות באי הן קיוטו, אוסקה, קובה, הירושימה, סנדאי ונאגויה. כשלושה רבעים מערי יפן הגדולות והמודרניות שוכנות באי הונשו.
באי ישנם גם אזורים חקלאיים חשובים: ניאיגטה היא אזור גידול אורז נודע, במישורי קאנטו ונובי מגדלים אורז וירקות, ביאמאנאשי ואאומורי מגדלים פירות.
הדיוויזיה ה-383 (ורמאכט)

| --- | --- |

סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  26 בינואר 1942 – 3 באוגוסט 1944 (שנתיים)
 מלחמות:  מלחמת העולם השנייה
 פיקוד
 מפקדים:  ראו בהמשך
הדיוויזיה ה-383 (בגרמנית: 383. Infanterie-Division), הייתה דיוויזיה של הוורמכאט במהלך מלחמת העולם השנייה.
היסטוריה

הדיוויזיה הוקמה במהלך חורף 1941/1942, כחלק מגל הגיוס ה-18. כל דיוויזיות הרגלים של הגל הזה, שמוספרו מ-383 עד 389, כונו דיוויזיות "ריין זהב".
לאחר הקמתה הועברה הדיוויזיה לחזית המזרחית באפריל 1942. הדיוויזיה שולבה לראשונה בארמייה השנייה של קבוצת ארמיות B. במרץ 1943 הצטרפה הדיוויזיה לקבוצת ארמיות מרכז והוצבה תחת פיקוד הארמייה התשיעית עימה נטלה חלק במבצע מצודה (קרב קורסק).
כשהסובייטים פתחו במבצע בגרטיון ב-23 ביוני 1944, הדיוויזיה כותרה במהלך מתקפת בוברויסק והושמדה. היא פורקה רשמית ב-3 באוגוסט 1944.
מפקדים

גנרל-לויטננט יוהנס הארדה (26 בינואר 1942 – מרץ 1942)
גנרל-מיור אברהרד פון פבריס (מרץ 1942 – נובמבר 1942)
גנרל-לויטננט פרידריך-וילהלם ג'ון (נובמבר 1942 – יולי 1943)
גנרל-מיור אדמונד הופמייסטר (1 ביולי 1943 – 20 ביוני 1944)
גנרל-לויטננט אדולף האמן (20 ביוני 1944 – 28 ביוני 1944)
ה'תקל"א

ה'תקל"א (5,531) ובקיצור תקל"א – היא שנה עברית  אשר החלה ביום א' בתשרי, אור ל-20 בספטמבר 1770, והסתיימה ביום כ"ט באלול, 8 בספטמבר 1771.
המולד של תשרי חל ביום חמישי, 6 שעות ו-345 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה ראשונה לשמיטה, ושנת 2 במחזור העיבור ה-292. תקופת ניסן שבשנה זו היא תחילת שנת 15 (סימנה טויזא) במחזור השמש ה-198.
שנה זו היא שנת 1,702 לחורבן הבית, ושנת 2,082 לשטרות.
נולדו

רחל ורנהגן, סופרת גרמנייה ממוצא יהודי (נפטרה ב-ה'תקצ"ג)
נפטרו

כ"ח בחשון - רבי ליבר הגדול מברדיצ'ב, מגדולי החסידות.
ט"ו באדר - רבי אביגדור בן שמואל,  רב ליטאי שפעל ברחבי ליטא במאה ה-18. רבן של פרוז'ני, רוז'ינוי, וולקוביסק ופודזלווה.
י"ג בתמוז - רבי חיים הכהן רפפורט,  רב פולני-גליצאי בן המאה ה-18. רבה של לבוב ומראשי הלוחמים בפרנקיסטים (נולד ה'ת"ס).
רבי אַבְרָהָם אַבָּא חָסִיד (בפי העם אַבָּא קְרוּפְּנִיק או אַבָּא אֲרִיכָא), צדיק נסתר ולמדן, ידידו של הגאון מווילנה ודמות נערצת בקרב יהודי ליטא.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הדיוויזיה ה-50 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  1 במרץ 1915 – 2 בינואר 1919 (3 שנים)
 מלחמות:  מלחמת העולם הראשונה
 פיקוד
 מפקדים:  ראו בהמשך
דיוויזיית הרגלים ה-50 (בגרמנית: 50. Infanterie-Division) הייתה דיוויזיה של הצבא הגרמני הקיסרי במלחמת העולם הראשונה.
היסטוריה

הדיוויזיה הוקמה ב-10 במרץ 1915 מיחידות שנלקחו מדיוויזיות אחרות או מיחידות שהוקמו לאחרונה. גרעין יחידות הרגלים שלה היה מווסטפאליה: רגימנט הרובאים ה-39 מהריין התחתון, נלקח מדיוויזיית המילואים ה-14, רגימנט הרגלים ה-53 הווסטפאלי, נלקח מדיוויזיית הרגלים ה-14, ורגימנט הרגלים ה-158 מלורן, נלקח מדיוויזיית הרגלים ה-13.
הדיוויזיה ראתה פעולה נרחבת בקרב ורדן ב-1916, במיוחד בקרב על פורט וו. הדיוויזיה נלחמה בקרב השני על האן, שנקרא גם הקרב השלישי על שמפאן ומכונה במקורות גרמניים כקרב הכפול על האן-שמפאן (Doppelschlacht Aisne-Champagne). בשנת 1918, היא נטלה חלק במתקפת האביב הגרמנית, שנקראה הקרב הגדול בצרפת (Große Schlacht in Frankreich) או קרב הקייזר (Kaiserschlacht) בהמשך היא השתתפה בקרב השלישי על האן ובקרב השני על המארן, ולאחר מכן לחמה נגד מתקפת מאה הימים של מדינות ההסכמה. לאחר המלחמה חזרו חיילי הדיוויזיה לגרמניה, וה-2 בינואר 1919 פורקה הדיוויזיה.
היא דורגה על ידי המודיעין של מדינות ההסכמה ב-1917 וב-1918 כדיוויזיית תקיפה מהשורה הראשונה.
מפקדים

גנרל-לויטננט גאורג פון אנגלברכטן (1 במרץ 1915 – 8 ביולי 1918)
גנרל-מיור פרידריך פון דרשאו (9 ביולי 1918 – 6 בנובמבר 1918)
גנרל-מיור גאורג פון אלט-שטטרהיים (7 בנובמבר 1918 – 2 בינואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

1 2  50. Infanterie-Division - Der erste Weltkrieg
↑  Histories of Two Hundred and Fifty-One Divisions of the German Army which Participated in the War (1914–1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920)
הדיוויזיה ה-38 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  1 באפריל 1899 – 5 ביולי 1919 (20 שנה)
 מלחמות:  מלחמת העולם הראשונה
הדיוויזיה ה-38 (בגרמנית: 38. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה ב-1 באפריל 1899, וחייליה גויסו מתורינגיה, ובפרט מאזור ארפורט.
עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-11 בפיקוד אוטו פון פליסקו, אשר היה חלק מהארמייה השלישית בפיקוד מקס פון האוזן. הדיוויזיה נטלה חלק במערכה על הגבולות. לאחר מכן הועברה לחזית המזרחית, שם לחמה בקרב הראשון על האגמים המזוריים, ולאחר מכן בקרבות נוספים, ביניהם מתקפת גורליצה-טרנוב והנסיגה הגדולה. בשנת 1915 הועברה שוב לחזית המערבית, שם לחמה בקרבות שונים בזירה. בשנת 1916 היא לחמה בקרב ורדן ובהקרב על הסום, ובשנת 1917 היא לחמה בקרב אראס ובקרב פשנדל. בשנת 1918 השתתפה הדיוויזיה במתקפת האביב, ולאחר מכן לחמה הדיוויזיה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-5 ביולי 1919 פורקה הדיוויזיה.
מפקדים

גנרל-לוטננט יוליוס היינריך פון גנינגן-שטיינג (1 באפריל 1899 - 8 ביולי 1900)
גנרל-לוטננט ארנולד פון בהם (9 ביולי 1900 - 17 באפריל 1903)
גנרל-לוטננט גאורג פון קלייסט (18 באפריל 1903 - 23 בינואר 1907)
גנרל-לוטננט קורט פון מנטויפל (24 בינואר 1907 - 6 ביולי 1909)
גנרל-לוטננט אלפרד פון שטוברג (7 ביולי 1909 - 20 באפריל 1911)
גנרל-לוטננט הרמן פון רמפאכר (21 באפריל 1911 - 20 בינואר 1913)
גנרל-לוטננט ארנסט וגנר (27 בינואר 1913 - 26 באוקטובר 1914)
גנרל-לוטננט אדולף פון דר אש (27 באוקטובר 1914 - 30 במאי 1915)
גנרל-מיור הרמן שולטהייס (1 ביוני 1915 - 27 בדצמבר 1918)
גנרל-לוטננט טראוגוט פון זאוברצווייג (28 בדצמבר 1918 - 5 ביולי 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הולדן קופה 60

| --- | --- |

Holden Coupe 60, שנת 2008
 מאפיינים כלליים
 יצרן:  GM הולדן בע"מ
 שנות ייצור:  2008 (מכונית קונספט)
 הרכבה:  אוסטרליה אוסטרליה
 חברת אם:  ג'נרל מוטורס
 פלטפורמה:  Front-engine, rear-wheel drive
 אורך:  4,837 מ"מ
 רוחב:  1,895 מ"מ
 גובה:  1,400 מ"מ
 בסיס גלגלים:  2,858 מ"מ
 מפרט טכני
 מנוע:  V8 צילינדרים, 6,000 סמ"ק המפיק 368.77 כ"ס ב-5,700 סל"ד (מנוע ג'נרל מוטורס מסוג "LS based GM small-block engine")
 הילוכים:  תמסורת ידנית - 6 מהירויות
הולדן קופה 60 (באנגלית: Holden Coupe 60) היא מכונית על, שהוצגה כמכונית קונספט בתצורת קופה, אשר הוצגה על ידי יצרנית המכוניות האוסטרלית GM הולדן בע"מ חברת בת של קונצרן ג'נרל מוטורס האמריקאית, בשנת 2008.
מפרט

דגם ה"הולדן קופה 60" הוצג לראשונה בתערוכת המכוניות הבינלאומית במלבורן בשנת 2008
בדגם "הולדן קופה 60" הורכב מנוע ג'נרל מוטורס מסוג "LS based GM small-block engine". המנוע הוגדר "V8 Supercar" והיה מורכב במכוניות על.
מרכב הדגם יוצר על ידי קונצרן הרכב ג'נרל מוטורס מסוג "GM Zeta platform".
2 דלתות
4 מושבים
תמונות

הולדן קופה 60, שנת 2008
הולדן קופה 60
הולדן קופה 60
הולדן קופה 60
הולדן קופה 60
הולדן קופה 60
הולדן קופה 60
ראו גם

הולדן אפיג'י
לקריאה נוספת

הולדן קופה 60 (motoring.com.au/holdens-25m-coupe-60)
הולדן קופה 60 (edmunds.com/car-reviews/features/holden-coupe)
הולדן קופה 60 - תמונות (otorauthority)
הערות שוליים

↑  הולדן קופה 60 wheelsmag
↑  הולדן קופה 60topspeed.com/cars/holden/2008-holden-coupe-60
↑  הולדן קופה 60 autoblog.com/2008/02/28/melbourne-2008-holden-coupe-60-shocks-showgoers
↑  הולדן קופה 60motor1.com/photo/72527/holden-coupe-60-concept
↑  הולדן קופה 60 models/holden/monaro/first-look-holden
הוברט פולק

| --- | --- |

 לידה:  26 בינואר 1903 ברלין, גרמניה
 פטירה:  18 ביוני 1967 (בגיל 64)
 מדינה:  ישראל 
 השכלה:  אוניברסיטת הומבולדט של ברלין
 
הוברט יצחק פולק (בגרמנית: Hubert Pollack;‏ 26 בינואר 1903 – 18 ביוני 1967) היה יהודי-גרמני שהציל יחד עם חבריו מספר רב של יהודים בשואה בגרמניה. הוא שימש בתפקידים שונים בקהילה היהודית בגרמניה, ולאחר עלייתו לישראל שירת בהגנה ובצה"ל.
ביוגרפיה

הוברט פולק נולד בברלין לווילהלם ויוהנה.
פולק למד באוניברסיטת הומבולדט של ברלין בין השנים 1921–1927, וסיים תואר דוקטור בכלכלה ופילוסופיה.
בשנים 1923–1929, עבד במשרדי קרן היסוד במדינת ריינלנד וסטפאליה-בון.
בשנים 1930–1933 ניהל את משרד הסטטיסטיקה של הקהילה היהודית בברלין. בין השנים 1933–1939, שימש כיועץ במשרד פלסטינה של הקהילה בברלין, באותן שנים עבד מול קפטן פרנסיס פרנק פולי, קצין ביון בריטי שהוצב בברלין, בכיסוי של מנהל משרד האשרות בשגרירות בריטניה.
ביחד עם קפטן פולי ווילפריד ישראל שהיה המנהל שלו ב"חברת העזרה היהודית", הם יוצרים מנגנון שפועל בסודיות מוחלטת ותחת סכנה מוחשית. חלוקת העבודה ברורה: וילפריד מקבל את הפניות מהיהודים, מרכז את השמות, מגייס את הכסף הדרוש ומעביר אותו לפולק. פולק יוצר קשרים עם קצינים בגסטאפו, מעביר אליהם בחשאי את השמות שקיבל מוילפריד, יחד עם כספי השוחד. פולי מספק את אשרות היציאה, תוך שהוא שם דגש מיוחד על יהודים שנמצאים כבר ברשימות השחורות של הגסטאפו. סיפור מנגנון ההצלה מוזכר ומוסבר בסרט האיש הנעלם – הסיפור של וילפריד ישראל.  של יונתן ניר.
"בדקה התשעים", אוגוסט 1939 יצא הוברט פולק עם משפחתו את ברלין, בסיועו של קפטן פולי ועלה לארץ ישראל (פלשתינה).
על סמך עדותו של הוברט פולק שניתנה ב-1944 במסמך בן 14 עמודים, שחלקים ממנה נשמעו במשפט אייכמן ב-1961, קיבל קפטן פולי מיד ושם את התואר 'חסיד אומות העולם'.
פרטים רבים על פועלם המשותף, בספר: פולי המרגל שהציל 10,000 יהודים מאת מייקל סמית.
כדי לעשות מעט להנצחת פרנסיס פולי, אסף מניצולים ויוצאי ברלין תרומות על מנת להנציח את האיש, בנטיעת יער על שמו, ביערות קק"ל בכניסה לקיבוץ הראל, בדרך לירושלים.
ד"ר פולק שירת בהגנה באזור ירושלים, תוך כדי עבודתו בממשל המנדט, לחם במצור בירושלים והמשיך כקצין מחקר באמ"ן עד לפרישתו לגמלאות. הוא נפטר שבוע לאחר מלחמת ששת הימים ונקבר בבית העלמין הדרום.